pythainlp/thai-wiki-dataset-v3 huggingface dataset:
กบเลิฟแลนด์

กบเลิฟแลนด์ หรือ กิ้งก่าเลิฟแลนด์ (Loveland Frog, Loveland Lizard) เป็นสัตว์ประหลาดที่มีผู้อ้างว่าพบเห็นที่เมืองเลิฟแลนด์ รัฐโอไฮโอ สหรัฐอเมริกา มีรูปร่างเหมือนกบหรือคางคกหรือสัตว์เลื้อยคลานที่ยืนด้วยสองขาหลังมีความสูงถึง 4 ฟุต (1.22 เมตร) เหมือนมนุษย์ จนกลายเป็นเรื่องเล่าขานกัน ศาสตราจารย์เอดการ์ สลอตกิน นักคติชนวิทยาแห่งมหาวิทยาลัยซินซินแนติ กล่าวว่ากบเลิฟแลนด์เป็นเรื่องเล่าขานต่อกันมาเป็นรุ่น ๆ ในรอบหลายทศวรรษ โดยมีรายการการพบเห็นเป็นวงรอบ
กบเลิฟแลนด์ถูกรายงานพบครั้งแรกเมื่อปี ค.ศ. 1955 นักธุรกิจคนหนึ่งบอกว่าตนเองเห็นกบสูง 3 ฟุต เขาบรรยายลักษณะของมันว่ามันมีรอยย่นบนหัวแต่ไม่มีขน ตัวงอ ปากกว้างไม่มีริมฝีปาก นอกจากนี้มันยังมีกลิ่นเหม็น กลิ่นของมันแรงเหมือนกลิ่นของอัลฟัลฟา และเหมือนกลิ่นของเมล็ดอัลมอนด์
ผ่านไปกว่า 20 ปี ไม่มีรายงานการพบเห็นอีกเลย จนกระทั่งในวันที่ 3 มีนาคม ค.ศ. 1972 เวลา 01:00 น. เจ้าหน้าที่ตำรวจท้องถิ่นคนหนึ่งชื่อ เรย์ ชอกกีย์ กำลังขับรถอย่างระมัดระวังเพราะพื้นถนนลื่นด้วยชั้นน้ำแข็ง เพื่อกลับไปเลิฟแลนด์ ที่ริมแม่น้ำลิตเติลไมแอมี เขาก็พบสิ่งผิดปกติบนถนน จากไฟหน้ารถที่ส่องไป เขาต้องตะลึงกับสิ่งที่อยู่ข้างหน้า  มันเป็นสิ่งที่เขาไม่สามารถอธิบายว่ามันคือตัวอะไรกันแน่ โดยเขาอธิบายว่า สัตว์ประหลาดตัวนั้นสูงประมาณ 3-4 ฟุต หนักประมาณ 50 ถึง 75 ปอนด์ ผิวหนังเหมือนกบ ผิวลื่นเปียก หางสั้น หัวและหน้าเหมือนกบ หรือสัตว์เลื้อยคลาน และยืนจ้องเขาด้วยสองขาหลัง ด้วยความตกใจเขาได้ยิงสวนไป มันกระโดดข้ามรั้วลงไปในแม่น้ำ ในภายหลังตำรวจคู่หูของชอกกีย์ได้ตรวจสอบที่เหตุเกิดพบว่ามีร่องรอยเหล่านั้นจริง แต่ไม่มีรูปถ่ายหรือหลักฐานใด ๆ มาสนับสนุนยืนยันมากกว่านี้ 
หลังจากนั้น  สองสัปดาห์ต่อมาตำรวจอีกนายหนึ่งชื่อ มาร์ก แมททิวส์ ได้เผชิญหน้ากับสัตว์ประหลาดตัวนั้นอย่างจัง  มันนอนกลางถนนเหมือนสุนัขหมอบไม่มีผิด ตอนแรกแมททิวส์นึกว่าเป็นซากสัตว์ เมื่อลงจากรถและพยายามจะเขี่ยมันทิ้งออกนอกทาง มันก็ลุกขึ้นด้วยสองขาหลัง เขาตกใจและยิงสวนไปถูกมันจนเขย่งและกระโดดข้ามรั้วลงไปในแม่น้ำ แมททิวส์ได้ให้คำอธิบายคล้ายกับชอกีย์ เว้นแต่คราวนี้สัตว์ประหลาดตัวนี้ไม่มีหาง
แต่ในปี ค.ศ. 2001 จากการให้สัมภาษณ์ทางอีเมล์ แมททิวส์ได้เปลี่ยนเรื่องราวของตนเองโดยเขาอ้างว่า สิ่งที่เขาเห็นนั้นมันไม่ใช่สัตว์ประหลาดแต่อย่างใด แต่อาจจะเป็นกิ้งก่าหรืออิกัวนาขนาดใหญ่ที่หนีออกมา เขาพยายามที่จะจับมันเพื่อจะสนับสนุนสิ่งที่ชอกกีย์เล่า ซึ่งไม่มีใครดำเนินการอย่างจริงจัง โดยบอกว่า มันอาจเป็นสัตว์เลี้ยงของใครบางคนที่หนีออกมาจากตู้เลี้ยง มันไม่ได้มีผิวหนังที่ลื่นเป็นมันหรือขนเปียกเป็นสังกะตัง มันไม่ได้สูง 3-5 ฟุต หรือยืนด้วยสองขาหลัง เพียงอาจจะเป็นสัตว์เลื้อยคลานที่มีขนาดใหญ่ที่เกิดอุบัติเหตุหลบหนีได้ออกจากที่เลี้ยง ที่ตาพร่ามัวจากแสงไฟจากหน้ารถของตน และมันก็ไม่ได้พฤติกรรมก้าวร้าวด้วย
ในเดือนพฤษภาคม ค.ศ. 2014 ได้มีผู้แต่งเพลงขึ้นมาชื่อ  Hot Damn! It’s the Loveland Frog
ในคืนวันที่ 3 สิงหาคม ค.ศ. 2016 มีวัยรุ่นสองคนเล่นโปเกมอนโกระหว่างถนนเลิฟแลนด์มาไดราและทะเลสาบอิซาเบลลา อ้างว่าพบเห็นกบขนาดใหญ่ใกล้ทะเลสาบ โดยบอกว่ามันยืนขึ้นและเดินด้วยสองขาหลังของมัน
==อ้างอิง==
สัตว์ประหลาด
สัตว์สะเทินน้ำสะเทินบกที่เป็นตำนาน
ศิษย์มหัศจรรย์กับอาจารย์พันธุ์อสูร

ศิษย์มหัศจรรย์กับอาจารย์พันธุ์อสูร  เป็นภาพยนตร์อนิเมะของญี่ปุ่นในปีพ.ศ. 2558 เขียนบทและกำกับโดย มะโมะรุ โฮะโซะดะ ได้รับรางวัลเป็นอนิเมะแห่งปี 2015 ในงานประกาศผลรางวัลเจแปนอะแคเดมีครั้งที่ 37
== เนื่อเรื่องย่อ ==
โลกมนุษย์นั้นแท้จริงแล้วมีโลกเหมือนอยู่อีกโลกหนึ่งคือ จูเต็น (渋天 สวรรค์ของสัตว์) อันเป็นที่อยู่ของสัตว์ทรงปัญญา โลกทั้งสองใบนี้เปรียบเสมือนกระจกสะท้อนกันและกันและเชื่อมต่อกันอยู่ ประมุขของแคว้นๆหนึ่งในจูเต็นต้องการที่จะเกษียณตนเองและลงมาจุติใหม่เป็นเทพเจ้า แต่ยังไม่ได้ตันสินใจว่าจะเป็นเทพอะไร ระหว่างที่ตัดสินใจไมได้นี้จึงประกาศจะยกตำแหน่งประมุขให้ผู้สืบทอดที่แข็งแกร่ง ซึ่งมีตัวเต็งอยู่สองคน คือ อิโอเซ็น (猪王山) ผู้สุภาพบุรุษ และ คุมะเทะสึ (熊徹) จอมอันธพาล
อิโอเซ็นนั้นมีลูกศิษย์ลูกหามากมาย แต่คุมะเตะสึกลับไม่มีลูกศิษย์เลย ประมุขจึงบอกให้เขาหาลูกศิษย์ไว้บ้าง ในขณะที่คุมะเตะสึไปยังโลกมนุษย์ที่โตเกียวนั้นเองก็ไปพบกับเด็กหนุ่มชื่อเร็นเข้า ซึ่งเป็นเด็กหนุ่มที่พึ่งสูญเสียมารดาไปและหนีออกจากบ้านมา คุมะเตะสึชวนเร็นให้มาเป็นศิษย์แต่เร็นกำลังตกใจที่เห็นอสูรครั้งแรก และคุมะเตะสึก็เดินจากไป เร็นแอบตามคุมะเตะสึจนผ่านประตูเข้าไปในโลกจูเต็นโดยไม่ได้ตั้งใจ เนื่องจากหาทางกลับไม่ได้จึงตัดสินใจอยู่กับคุมะเทะสึในฐานะศิษย์และเรียนวิชาการต่อสู้
== อ้างอิง ==
==แหล่งข้อมูลอื่น==
ภาพยนตร์อนิเมะที่ออกฉายในปี พ.ศ. 2558
ภาพยนตร์แอนิเมชันญี่ปุ่น
ภาพยนตร์แอนิเมชันโตโฮ
การ์ตูนญี่ปุ่นแนวก้าวผ่านวัย
สถานีรถไฟโทโยฮาชิ

สถานีรถไฟโทโยฮาชิ  เป็นสถานีรถไฟในเมืองโทโยฮาชิ จังหวัดไอชิ เป็นหนึ่งในสถานีของรถไฟความเร็วสูงโทไกโด ชิงกันเซ็ง และเป็นสถานีที่สามารถเปลี่ยนรถไฟเพื่อไปยังนครนาโงยะได้ ดำเนินงานโดยบริษัทรถไฟญี่ปุ่นตอนกลางและบริษัทรถไฟเมเต็ตสึ
== ชานชาลา ==
โทโยฮาชิ
สาธารณรัฐสังคมนิยมโซเวียตลัตเวีย

สาธารณรัฐสังคมนิยมโซเวียตลัตเวีย (Latvian Soviet Socialist Republic; Latvijas Padomju Sociālistiskā Republika; Латви́йская Сове́тская Социалисти́ческая Респу́блика) เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียต
สาธารณรัฐสังคมนิยมโซเวียตลัตเวียถูกจัดตั้งเป็นรัฐหุ่นเชิดของสหภาพโซเวียตเมื่อวันที่ 21 กรกฎาคม ค.ศ. 1940 (ระหว่างสงครามโลกครั้งที่ 2) ในอาณาบริเวณที่ก่อนหน้านั้นเคยเป็นสาธารณรัฐลัตเวียซึ่งเป็นรัฐเอกราช แต่ถูกกองทัพโซเวียตเข้ายึดครองตั้งแต่วันที่ 17 มิถุนายน ค.ศ. 1940 ตามถ้อยคำในสนธิสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียต (สนธิสัญญาโมโลตอฟ–ริบเบนทรอพ)
ด้วยผลจากคำประกาศของซัมเนอร์ เว็ลส์ (เจ้าหน้าที่การต่างประเทศของสหรัฐอเมริกา) ในวันที่ 23 กรกฎาคม ค.ศ. 1940 สหรัฐอเมริกาและประชาคมยุโรปจึงไม่ยอมรับว่าการผนวกลัตเวียเข้ากับสหภาพโซเวียตเมื่อวันที่ 5 สิงหาคม ค.ศ. 1940 เป็นการกระทำที่ชอบด้วยกฎหมาย และการรับรองว่าลัตเวียเป็นสาธารณรัฐองค์ประกอบแห่งที่สิบห้าของสหภาพโซเวียตก็ถูกยับยั้งไว้เป็นเวลาห้าทศวรรษ ในเวลาต่อมา ลัตเวียถูกเยอรมนีนาซีเข้ายึดครองในเดือนมิถุนายนถึงกรกฎาคม ค.ศ. 1941 ก่อนที่จะถูกสหภาพโซเวียตยึดกลับคืนในปี ค.ศ. 1944–1945 ถึงกระนั้น ลัตเวียก็ยังมีฐานะเป็นประเทศเอกราช "โดยนิตินัย" โดยบางประเทศยังคงยอมรับคณะทูตและกงสุลซึ่งปฏิบัติหน้าที่ในนามของอดีตรัฐบาลลัตเวียต่อไป
อำนาจปกครองของสหภาพโซเวียตมาถึงจุดสิ้นสุดในช่วงการล่มสลายของสหภาพ รัฐสภาสาธารณรัฐสังคมนิยมโซเวียตลัตเวียซึ่งได้รับการเลือกตั้งอย่างเป็นอิสระครั้งแรกได้อนุมัติคำประกาศ "ว่าด้วยการฟื้นฟูเอกราชของสาธารณรัฐลัตเวีย" เมื่อวันที่ 4 พฤษภาคม ค.ศ. 1990 โดยกลับมาใช้ชื่อทางการของรัฐลัตเวียว่า สาธารณรัฐลัตเวีย รวมทั้งนำแบบธงและเพลงชาติที่เคยถูกยกเลิกกลับมาใช้อีกครั้ง เอกราชของสาธารณรัฐลัตเวียได้รับการฟื้นฟูอย่างสมบูรณ์ในวันที่ 21 สิงหาคม ค.ศ. 1991 ในช่วงที่มีความพยายามรัฐประหารในสหภาพโซเวียต และได้รับการรับรองอย่างสมบูรณ์จากสหภาพโซเวียตในวันที่ 6 กันยายน ค.ศ. 1991
== ล่มสลาย (ค.ศ. 1990/1991) ==
==อ้างอิง==
สาธารณรัฐโซเวียต
อดีตรัฐสมาชิกสหประชาชาติ
รัฐสิ้นสภาพในทวีปยุโรป
อดีตรัฐสมาชิกสหประชาชาติ
รัฐและดินแดนที่ก่อตั้งในปี พ.ศ. 2483
รัฐและดินแดนที่สิ้นสภาพในปี พ.ศ. 2534
อดีตรัฐบริวาร
ล
ล
การยึดครองทางทหารของสหภาพโซเวียต
รีอะโนวัสติ

รีอะโนวัสติ (РИА Новости) หรือเรียกอย่างสั้นว่า รีอะ (РИА) เป็นสำนักข่าวของรัสเซียที่มีรัฐเป็นเจ้าของ ในวันที่ 9 ธันวาคม ค.ศ. 2013 โดยกฤษฎีกาของวลาดีมีร์ ปูติน ประธานาธิบดีรัสเซีย ได้มีการโอนหนี้ ทรัพย์สิน และพนักงานไปยังหน่วยงานรอสซียาเซียกอดเนียที่เพิ่งตั้งขึ้นใหม่ และในวันที่ 8 เมษายน พ.ศ. 2014 รีอะโนวัสติได้รับการจดทะเบียนเป็นส่วนหนึ่งของหน่วยงานใหม่
== อ้างอิง ==
== แหล่งข้อมูลอื่น ==
RIA Novosti Charter  on Federal Agency on Press and Mass Communications of the Russian Federation website
ก่อตั้งในปี พ.ศ. 2484
สำนักข่าว
ปลาโรนันจุด

ปลาโรนันจุด (Giant guitarfish, White-spotted guitarfish, Spotted guitarfish; ) ปลากระดูกอ่อนทะเลขนาดใหญ่ จำพวกปลาโรนัน โดยอยู่ในวงศ์ปลาโรนันยักษ์ (Rhinobatidae)
มีจะงอยปากแหลม หัวดูคล้ายหัวเรือ ครีบอกปลายแหลม ครีบหลังเรียวโค้งอยู่ห่างกัน ครีบหางเป็นรูปพระจันทร์เสี้ยว กลางหลังมีสันขรุขระและแคบ ลำตัวด้านบนสีน้ำตาลอ่อนหรือสีกากี ลำตัวรวมถึงครีบอกมีจุดสีขาวเป็นดวง ชานครีบอกมีจุดกลมสีดำ ส่วนท้องสีขาว
เป็นปลาโรนันขนาดใหญ่ ขนาดโตเต็มที่โดยเฉลี่ย 250 เซนติเมตร และอาจใหญ่ได้ถึง 3 เมตร อาศัยอยู่ตามลำพังหรือเป็นฝูงเล็ก ๆ ไม่กี่ตัว ตามชายฝั่งและแนวปะการังตอนลึก จนถึงไหล่ทวีป กินอาหารจำพวกสัตว์น้ำหน้าดิน เช่น ปู, กุ้ง หรือหอย ในน่านน้ำไทยพบได้ทั้งสองฟากฝั่งทะเล แต่เป็นปลาที่พบได้น้อย 
ในอดีตถือว่าเป็นปลาโรนันที่เป็นชนิดซับซ้อนกับปลาโรนันชนิดอื่น ๆ คือ ปลาโรนันจุดขาว (R.   djiddensis), ปลาโรนันจมูกกว้าง (R.  springeri) และอาจเป็นไปได้ว่ารวมถึงปลาโรนันจมูกเรียบ (R. laevis)
==อ้างอิง==
==แหล่งข้อมูลอื่น==
รูปและข้อมูลเพิ่มเติม
ปลาที่พบในประเทศไทย
ปลาที่พบในประเทศออสเตรเลีย
ปลาโรนันยักษ์
ปลากุดสลาด

ปลากุดสลาด, ปลากุดสลาก หรือ ปลาอุณรุท (coral grouper, coral trout) เป็นปลาทะเลในสกุล Plectropomus ในวงศ์ปลากะรัง (Serranidae)
== การจำแนก ==
ปลากุดสลาดจำแนกได้เป็น 7 ชนิด ได้แก่
Plectropomus areolatus (Rüppell, 1830) – ปลากุดสลาดหางตัด, ปลากุดสลาดจุดฟ้าขอบเข้ม
Plectropomus laevis (Lacepède, 1801) – ปลากุดสลาดอานดำ, ปลากุดสลาดลายเสือ, ปลาอุณรุทลายเสือ
Plectropomus leopardus (Lacepède, 1802) – ปลากะรังจุดฟ้าจุดเล็ก, ปลากะรังลายเสือ, ปลาย่ำสวาท
Plectropomus maculatus (Bloch, 1790) – ปลากะรังจุดฟ้าจุดใหญ่, ปลาอุณรุท
Plectropomus oligacanthus (Bleeker, 1854)
Plectropomus pessuliferus (Fowler, 1904) – ปลากุดสลาดลายขีด
Plectropomus punctatus (Quoy & Gaimard, 1824) – ปลากุดสลาดลายหินอ่อน
== อ้างอิง ==
== แหล่งข้อมูลอื่น ==
วงศ์ปลากะรัง
แมงกะพรุนไฟเรือรบโปรตุเกสอินโด-แปซิฟิก

แมงกะพรุนไฟเรือรบโปรตุเกสอินโด-แปซิฟิก หรือ แมงกะพรุนบลูบอตเทิล (Blue Bottle, (Indo-Pacific) Portuguese Man-of-War; ) เป็นสัตว์น้ำไม่มีกระดูกสันหลังจำพวกแมงกะพรุน ที่มิใช่แมงกะพรุนแท้ ๆ ชนิดหนึ่ง ที่พบในทะเล
มีรูปร่างคล้ายกับแมงกะพรุนไฟเรือรบโปรตุเกสหรือแมงกะพรุนไฟหมวกโปรตุเกส (P. physalis) ที่เป็นชนิดที่ใกล้เคียงกันมากที่สุด ที่พบในมหาสมุทรแอตแลนติก หากแต่แมงกะพรุนไฟเรือรบโปรตุเกสอินโด-แปซิฟิก จะพบได้ในมหาสมุทรอินเดียและแปซิฟิก  และมีขนาดเล็กกว่ามาก (6 นิ้วเมื่อเทียบกับ 12 นิ้ว) แต่มีหนวดที่ยาวเหมือนกัน และมีปากมากกว่าหนึ่งปาก เป็นสัตว์ที่อยู่เป็นอาณานิคม และเป็นสัตว์ที่เกิดมาจากเอมบริโอของสัตว์ที่แตกต่างกันหลายชนิดมารวมกัน ซึ่งแต่ละตัวจะมีลักษณะเด่นและมีคุณสมบัติที่แตกต่างกันออกไป

มีการแพร่กระจายพันธุ์ที่กว้างขวางกว่า โดยพบอย่างมากที่ชายฝั่งออสเตรเลียรวมถึงน่านน้ำฮาวาย โดยมีชื่อเรียกอย่างเป็นไม่เป็นทางการว่า ili mane‘o หรือ palalia และอาจเป็นไปได้ว่าเป็นชนิดที่พบที่ชายฝั่งประเทศไทย เช่น จังหวัดภูเก็ต ที่ชายฝั่งของออสเตรเลียมีผู้ที่ถูกแมงกะพรุนในสกุล Physalia ต่อยมากถึงปีละ 10,000 หรือ 30,000 ราย ส่วนใหญ่จะเกิดที่น่านน้ำฝั่งตะวันออก มีเพียง 500 รายเท่านั้นที่เกิดที่ฝั่งตะวันตกและทางใต้ แต่ไม่เหมือนกับแมงกะพรุนไฟเรือรบโปรตุเกส เพราะไม่มีบันทึกของผู้เสียชีวิตที่เกิดจากการต่อยของแมงกะพรุนไฟเรือรบโปรตุเกสอินโด-แปซิฟิก
แหล่งข้อมูลบางแหล่งจัดให้แมงกะพรุนไฟเรือรบโปรตุเกสอินโด-แปซิฟิกเป็นชนิดเดียวกันกับแมงกะพรุนไฟเรือรบโปรตุเกส โดยถือเป็นชื่อพ้องซึ่งกันและกัน
==อ้างอิง==
==แหล่งข้อมูลอื่น==
สัตว์มีพิษ
แมงกะพรุน
คนมีเสน่ห์

"คนมีเสน่ห์" เป็นซิงเกิลของ นครินทร์ กิ่งศักดิ์ ในปี พ.ศ. 2559 สังกัดค่ายเพลงจีนี่เรคคอร์ดส ในเครือจีเอ็มเอ็ม แกรมมี่ ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 21 มิถุนายน พ.ศ. 2559
ส่วนมิวสิกวิดิโอนี้ได้คู่พระนาง ไอซ์ซึ - ณัฐรัตน์ นพรัตยาภรณ์ กับ เบลล์ - เขมิศรา พลเดช แล้ว ยังจะได้เห็น พี่ป้าง ในลุคภารโรง แสดงประกบ พี่นิค - วิเชียร ฤกษ์ไพศาล เป็นเรื่องของนักศึกษา มีการรับน้อง น้องผู้หญิงโดนแซวว่า ดำบ้าง จอแบนบ้าง ไม่สวย กระเปิ๊บกระป๊าบ คือเป็นคนที่ไม่มีเสน่ห์เอาซะเลยก็เลยไม่ถูกกับแก๊งค์เพื่อนผู้ชายที่ชอบแซวซึ่งมีพระเอกอยู่ในแก๊งค์นี้ด้วย จนรุ่นพี่เห็นว่าคู่นี้ไม่ถูกกัน เลยจับทั้งคู่มาผูกติดกัน ไปไหนต้องไปด้วยกันตลอด ทำให้พระเอกได้ใกล้ชิดและรู้จักตัวตนของนางเอกมากขึ้นว่าเป็นคนมีจิตใจดีรักหมามาก ชอบช่วยหมาที่โดนแกล้ง พระเอกก็เลยเริ่มรู้สึกดีกับนางเอกขึ้นเรื่อยๆ 
โดยก่อนหน้านี้ได้เผยแพร่ Music Series 14 นาที "คนมีเสน่ห์" ให้ชมก่อนเพลงออกจำหน่าย   อนิ่ง เพลง "คนมีเสน่ห์" ได้ถูกนำไปใช้กับละคร เด็กจอมยุ่ง ซึ่งเป็นภาคต่อของละคร เมียจำเป็น
==การตอบรับ==
เพลง "คนมีเสน่ห์" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
| align = "left"| อินเท็นซีฟวอท์ช มิวสิก ชาร์ต ท็อป 40  เพลงไทยสากล 2016
| align = "center"| 13
|-
| align = "left"| ไอทูนส์สโตร์ไทยแลนด์ ท็อปชาร์ต
| align = "center"| 1
|-
|align="left"|ซี้ดเอฟเอ็ม ชาร์ตท็อป 20
|align="center"|1
|-
| align = "left"|95.5 เอฟเอ็ม เวอร์จิ้นฮิตซ์ ชาร์ตท็อป 40
| align = "center"| 1
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 1
|-
|align="left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
|align="center"|1
|-
|align="left"|จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100
|align="center"|1
|-
| align = "left"| เคเคบ็อกซ์ ชาร์ต ไทย ท็อป 50
| align = "center"| 1
|-
| align = "left"| เคเคบ็อกซ์ ชาร์ต ไทย ท็อป 100
| align = "center"| 1
|-
| align = "left"| เคเคบ็อกซ์ ชาร์ต ไทย ท็อป 100 (เพลงไทย)
| align = "center"| 1
|-
| align = "left"| JOOX Top Top 100 Chart
| align = "center"| 1
|-
| align = "left"| JOOX Top Top 50 Thai Songs Chart
| align = "center"| 1
|-
| align = "left"| มิวสิกวีคลี เอเชียท็อป 30 ซิงเกิลชาร์ต ไทยแลนด์
| align = "center"| 1
|-
|}
== รางวัลและการเข้าชิง ==
== อ้างอิง ==
==แหล่งข้อมูลอื่น==
เนื้อเพลง คนมีเสน่ห์ ที่สยามโซน.คอม
เพลงไทยสากล
เพลงของนครินทร์ กิ่งศักดิ์
เพลงโฟล์กไทย
เพลงที่ประพันธ์คำร้องโดยนครินทร์ กิ่งศักดิ์
เพลงในปี พ.ศ. 2559
ซิงเกิลในปี พ.ศ. 2559
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
นอร์แมน ล็อกเยอร์

เซอร์ โจเซฟ นอร์แมน ล็อกเยอร์ (Joseph Norman Lockyer; 17 พฤษภาคม ค.ศ. 1836 – 16 สิงหาคม ค.ศ. 1920) เป็นนักดาราศาสตร์ชาวอังกฤษ เกิดที่เมืองรักบี้ หลังเรียนจบจากสวิตเซอร์แลนด์และฝรั่งเศส ล็อกเยอร์รับราชการที่สำนักการสงคราม และย้ายไปที่เมืองวิมเบิลดันหลังแต่งงานกับวินิเฟรด เจมส์ ล็อกเยอร์เป็นนักดาราศาสตร์สมัครเล่นที่สนใจในดวงอาทิตย์ ในปี ค.ศ. 1868 เขาพบแถบสีเหลืองในสเปกตรัมใกล้ขอบดวงอาทิตย์ ซึ่งมีความยาวคลื่นประมาณ 588 นาโนเมตร ล็อกเยอร์สันนิษฐานว่าแถบสีเหลืองเกิดจากธาตุชนิดหนึ่ง เขาจึงร่วมกับนักเคมีชาวอังกฤษ เอ็ดเวิร์ด แฟรงค์แลนด์ ตั้งชื่อธาตุนี้ว่า "ฮีเลียม" โดยมาจากคำในภาษากรีกโบราณ hḗlios ที่แปลว่า "ดวงอาทิตย์" เมื่อเกิดสุริยุปราคาในปีเดียวกัน ปิแอร์ จองส์ชอง นักดาราศาสตร์ชาวฝรั่งเศสได้ศึกษาแถบสีเหลืองดังกล่าวและค้นพบธาตุฮีเลียมเช่นกัน ล็อกเยอร์และจองส์ชองจึงถือว่าเป็นผู้ค้นพบธาตุฮีเลียมร่วมกัน
ปีต่อมา ล็อกเยอร์ก่อตั้งนิตยสาร เนเจอร์ เพื่อใช้เผยแพร่ความรู้ด้านวิทยาศาสตร์ เขาเป็นบรรณาธิการของนิตยสารจนกระทั่งเสียชีวิต
ต่อมาในปี ค.ศ. 1885 ล็อกเยอร์ดำรงตำแหน่งศาสตราจารย์ด้านฟิสิกส์ดาราศาสตร์ที่ราชวิทยาลัยวิทยาศาสตร์ในเซาท์เคนซิงตัน (ปัจจุบันเป็นส่วนหนึ่งของราชวิทยาลัยลอนดอน) และดูแลหอดูดาวจนเกษียณในปี ค.ศ. 1913 เขาเสียชีวิตที่บ้านในเมืองซัลคัมบ์รีจิสในปี ค.ศ. 1920 ชื่อของล็อกเยอร์ได้รับการนำไปตั้งเป็นชื่อเกาะนอกชายฝั่งตะวันออกของเกาะเอลสเมียร์ ประเทศแคนาดา, แอ่งดวงจันทร์และแอ่งดาวอังคาร
== อ้างอิง ==
== แหล่งข้อมูลอื่น ==
นักดาราศาสตร์ชาวอังกฤษ
บุคคลจากรักบี
ภาคีสมาชิกราชสมาคมแห่งลอนดอน
ฮีเลียม
เซอร์
ภูมิศาสตร์กายภาพ

ภูมิศาสตร์กายภาพ เป็นหนึ่งในสองสาขาหลักของภูมิศาสตร์ และเป็นสาขาย่อยของสาขาวิทยาศาสตร์ธรรมชาติซึ่งเกี่ยวข้องกับการศึกษาถึงกระบวนการและแบบรูปของสิ่งแวดล้อมทางธรรมชาติ เช่น บรรยากาศ อุทกภาค ชีวมณฑล และธรณีภาค ตรงข้ามกับภูมิศาสตร์มนุษย์ที่เน้นทางวัฒนธรรมหรือสิ่งแวดล้อมสรรค์สร้างมากกว่า
== สาขาย่อย ==
ภูมิศาสตร์กายภาพสามารถแบ่งออกเป็นหลายสาขาย่อยดังต่อไปนี้
ธรณีสัณฐานวิทยา เป็นสาขาเกี่ยวกับลักษณะพื้นผิวและกระบวนการเกิดรูปร่างของโลกทั้งในอดีตที่ผ่านมาจนถึงปัจจุบัน
อุทกวิทยา เป็นสาขาที่เกี่ยวข้องกับปริมาณละคุณภาพของน้ำที่เคลื่อนไหวและสะสมอยู่ในดินและหินรวมถึงเหนือผิวดินด้วยซึ่งมีความเกี่ยวข้องกับวัฏจักรของน้ำ
วิทยาธารน้ำแข็ง เป็นการศึกษาเกี่ยวกับธารน้ำแข็งและพืดน้ำแข็ง รวมทั้งในเรื่องของหิมะภาคและปรากฏการณ์ที่เกี่ยวข้องกับน้ำแข็ง
ชีวภูมิศาสตร์ เป็นศาสตร์ซึ่งเกี่ยวข้องกับลักษณะแบบรูปทางภูมิศาสตร์จากการกระจายของสปีชีส์ต่างๆ รวมถึงกระบวนการที่มีผลต่อแบบรูปด้วย
ภูมิอากาศวิทยา เป็นการศึกษาว่าด้วยลักษณะภูมิอากาศ ซึ่งถูกกำหนดโดยสภาพอากาศจากผลเฉลี่ยของระยะเวลาที่เกิดขึ้น
อุตุนิยมวิทยา เป็นการศึกษาเชิงสหวิทยาการทางวิทยาศาสตร์เกี่ยวกับบรรยากาศ  ว่ามีกระบวนการทางสภาพอากาศและการคาดการณ์ในช่วงเวลาสั้น ๆ (ตรงข้ามกับภูมิอากาศวิทยา)
ปฐพีวิทยา เป็นการศึกษาเกี่ยวกับดินในสิ่งแวดล้อมทางธรรมชาติ
ภูมิศาสตร์บรรพกาล เป็นการศึกษาแบบสหสาขาวิชาว่าด้วยการตรวจสอบวัสดุในชั้นหินเพื่อแสดงการกระจายของภาคพื้นทวีปผ่านธรณีกาล
ภูมิศาสตร์ชายฝั่ง เป็นการศึกษาพลวัตระหว่างมหาสมุทรกับแผ่นดินที่มีผลต่อชายฝั่ง โดยผสานองค์ความรู้ของภูมิศาสตร์กายภาพ (เช่น ธรณีสัณฐานวิทยาชายฝั่ง ธรณีวิทยา และสมุทรศาสตร์) และภูมิศาสตร์มนุษย์ที่มีต่อชายฝั่ง
สมุทรศาสตร์ เป็นสาขาของภูมิศาสตร์กายภาพว่าด้วยการศึกษาทะเลและมหาสมุทรของโลก
ควอเทอร์นารีไซน์ เป็นสาขาที่เป็นสหวิทยาการว่าด้วยการศึกษาถึงยุคควอเทอร์นารี
นิเวศวิทยาภูมิทัศน์ เป็นสาขาย่อยของนิเวศวิทยาและภูมิศาสตร์ว่าด้วยการเปลี่ยนแปลงเชิงพื้นที่ของภูมิทัศน์ว่าส่งผลต่อกระบวนการทางนิเวศวิทยา เช่น การกระจายและการไหลของพลังงาน วัสดุ และปัจเจคบุคคลในสิ่งแวดล้อม
จีโอเมติก เป็นสาขาว่าด้วยการรวบรวม จัดเก็บ ประมวลผล และการนำส่งข้อมูลทางภูมิศาสตร์หรือข้อมูลอ้างอิงตำแหน่ง
ภูมิศาสตร์สิ่งแวดล้อม เป็นสาขาของภูมิศาสตร์ว่าด้วยการวิเคราะห์ปฏิสัมพันธ์เชิงพื้นที่ระหว่ามนุษย์กับธรรมชาติของโลก
== ดูเพิ่ม ==
นิเวศวิทยา
วิทยาศาสตร์สิ่งแวดล้อม
ภูมิศาสตร์มนุษย์
== อ้างอิง ==
==  ดูเพิ่ม ==
Pidwirny, Michael. (2014). Glossary of Terms for Physical Geography. Planet Earth Publishing, Kelowna, Canada. ISBN 9780987702906. จัดจำหน่ายบน กูเกิลเพลย์.
Pidwirny, Michael. (2014). Understanding Physical Geography. Planet Earth Publishing, Kelowna, Canada. ISBN 9780987702944. จัดจำหน่ายบน กูเกิลเพลย์.
Reynolds, Stephen J. et al. (2015). Exploring Physical Geography. [A Visual Textbook, Featuring more than 2500 Photographies & Illustrations]. McGraw-Hill Education, New York. ISBN 978-0-07-809516-0
ภูมิศาสตร์กายภาพ
แขนงวิชาภูมิศาสตร์
วิทยาศาสตร์โลก
หมอผี

หมอผี เป็นละครโทรทัศน์แนวแฟนตาซี-สยองขวัญ โดยนำมาสร้างเป็นละครโทรทัศน์มาแล้ว 2 ครั้ง
ครั้งแรกเมื่อปี พ.ศ. 2516 โดย บริษัท ซันไชน์ เอ็นเตอร์เทนเม้นท์ จำกัด จากบทประพันธ์ หม่อมเจ้าชาตรีเฉลิม ยุคล บทโทรทัศน์ ภูเขาคิง ผู้จัดละครและกำกับการแสดงโดย หม่อมเจ้าชาตรีเฉลิม ยุคล นำแสดงโดย  ออกอากาศทุกวัน เวลา 20.30 - 22.30 น. ทางสถานีโทรทัศน์สีกองทัพบกช่อง 7
ครั้งที่ 2 ในปี พ.ศ. 2559 สร้างในรูปแบบละครซีรีส์ผลิตโดย บริษัท ศรีคำรุ้ง โปรดักชั่น จำกัด จากบทประพันธ์ของ หม่อมเจ้าชาตรีเฉลิม ยุคล และบทโทรทัศน์โดย อินดี้ด็อก ผู้จัดละคร หม่อมเจ้าชาตรีเฉลิม ยุคล กำกับการแสดงโดย พุฒิพงศ์ สายศรีแก้ว นำแสดงโดย เจสัน ยัง, พิชญ์นาฏ สาขากร ออกอากาศทุกวันพุธ-วันพฤหัสบดี เวลา 21.50 - 23.30 น. และออกอากาศซ้ำทุกวันอังคาร-พุธ เวลา 09.40 - 11.10 น. และเริ่มออกอากาศซ้ำทุกวันจันทร์-วันพฤหัสบดี เวลา 22.00 - 23.30 น. เริ่มวันจันทร์ที่ 19 ธันวาคม พ.ศ. 2559 ทางสถานีโทรทัศน์ช่องพีพีทีวี
==รายชื่อนักแสดงและการสร้าง==
== รายชื่อตอนประจำสัปดาห์ ==
=== รายชื่อตอน ปี พ.ศ. 2559 ===
หมายเหตุ: รวมทั้งสิ้น 17 ตอน
=== รายชื่อตอน ปี พ.ศ. 2560 ===
หมายเหตุ: รวมทั้งสิ้น รอระบุ ตอน
== ข้อมูลการออกอากาศ ==
วันที่ 13 ตุลาคม พ.ศ. 2559 ได้งดออกอากาศ เนื่องจากมีประกาศจากสำนักพระราชวัง เรื่องพระบาทสมเด็จพระปรมินทรมหาภูมิพลอดุลยเดช เสด็จสวรรคต
ตั้งแต่วันที่ 14 ตุลาคม พ.ศ. 2559 งดออกอากาศ เพื่อเป็นการไว้อาลัยให้กับการเสด็จสู่สวรรคาลัยของพระบาทสมเด็จพระปรมินทรมหาภูมิพลอดุลยเดช เป็นระยะเวลา 30 วัน
== เพลงประกอบละคร ==
พ.ศ. 2516
เพลง   (เพลงเปิด) – เสียงดนตรีโดย
พ.ศ. 2559
เพลง เวตาล (เพลงเปิด) - ขับร้องโดย โมเดิร์นด็อก
เพลง กลับมาที่เดิม (เพลงปิด) - ขับร้องโดย
== ดูเพิ่ม ==
2 รัก 2 วิญญาณ
7 วันจองเวร
7 วันจองเวร ภาค 2
The Sixth Sense สื่อรักสัมผัสหัวใจ
ขวัญผวา
จุดนัดภพ
เซน...สื่อรักสื่อวิญญาณ
ภพรัก
เพื่อนเฮี้ยน..โรงเรียนหลอน
รากบุญ
รากบุญ 2 รอยรักแรงมาร
ปริศนาอาฆาต
มนต์เจตภูต
ทายาทอสูร
หมอผีไซเบอร์
ศีล 5 คนกล้าท้าอธรรม
ไอ้คุณผี
== อ้างอิง ==
คุณแมงมุมส่งเสียดาย-หมอผีเสิร์ฟช่องพีพีทีวี : komchadluek.net
ศรีคำรุ้ง บวงสรวงละครไซไฟไฮเทค หมอผี เมย์ พิชญ์นาฎ-เจสัน ยัง นำแสดง : manager.co.th 
เปิดตัวละครใหม่ 10 เรื่อง รับปี 2559 ช่อง PPTV : pantip.com
PPTV ยกทัพนักแสดงร่วม 100ชีวิต เปิดตัวผังละครใหม่ ปี 2559 : dara.truelife.com
ดารานักแสดงกว่า 100 ชีวิต ตบเท้าร่วมงานเปิดตัวละคร ติดจอ ติดใจ ละครใหม่ 2559 : siamdara.com 
เมย์-พิชญ์นาฏ ดีใจลงละคร หมอผี กิจการรุ่งขยายสาขา ไม่หวั่นนักเลงคีย์บอร์ด(คลิป) :  
Fitting ซี่รี่ส์ หมอผี (PPTV) : facebook.com
#ละครหมอผี : imgleak.com
== แหล่งข้อมูลอื่น ==
เรื่องย่อ หมอผี : manager.co.th 
เรื่องย่อละคร หมอผี : dara.truelife.com
หมอผี (ไลน์ทีวี) 
== ลำดับรายการโทรทัศน์ ==
ละครโทรทัศน์ไทย
ละครแนวสยองขวัญไทย
รายการโทรทัศน์ช่อง 7
รายการโทรทัศน์ช่องพีพีทีวี
รายการโทรทัศน์ที่เริ่มออกอากาศตั้งแต่ พ.ศ. 2516
รายการโทรทัศน์ที่เริ่มออกอากาศตั้งแต่ พ.ศ. 2559
ธงกองทัพอียิปต์

ธงกองทัพอียิปต์ โดยมากออกแบบเพิ่มเติมจากลักษณะของธงชาติ โดยการเติมเครื่องหมายราชการทหารบนผืนธง. ธงประจำหน่วยทหารบางหน่วยมีการเติมตราสัญลักษณ์ประจำหน่วยของตน สำหรับส่วนราชการในสังกัดของเหล่าทัพนั้นๆ.
== ธงทหาร ==
=== กองทัพบกอียิปต์ ===
ไฟล์:Flag of the Army of Egypt (1922-1952).svg|ค.ศ. 1922-1958
ไฟล์:Army flag of the United Arab Republic.svg|ค.ศ. 1958-1971
ไฟล์:Army Flag of Egypt (1972-1984).svg|ค.ศ. 1972-1984
ไฟล์:Flag of the Army of Egypt.svg|ค.ศ. 1984 – ปัจจุบัน
==== ธงหมายยศ ====
ค.ศ. 1922-1952
ไฟล์:Flag of lieutenant general of the Army of Egypt (1922-1952).svg|ธงพลโท
ไฟล์:Flag of major general of the Army of Egypt (1922-1952).svg|ธงพลตรี
=== กองทัพเรืออียิปต์ ===
ไฟล์:Flag of the Navy of Egypt (1922-1952).svg|ค.ศ. 1922-1952
ไฟล์:Naval Ensign of the United Arab Republic.svg|ค.ศ. 1958-1971
ไฟล์:Naval Ensign of the Federation of Arab Republics.svg|ค.ศ. 1972-1984
ไฟล์:Naval Ensign of Egypt.svg|ค.ศ. 1984 – ปัจจุบัน
==== ธงหมายยศ ====
ค.ศ. 1922-1952
ไฟล์:Flag of admiral of the Navy of Egypt (1922-1952).svg|ธงพลเรือเอก
ไฟล์:Flag of vice admiral of the Navy of Egypt (1922-1952).svg|ธงพลเรือโท
ไฟล์:Flag of senior officer of the Navy of Egypt (1922-1952).svg|ธงนาวาเอก
ค.ศ. 1984 – ปัจจุบัน
ไฟล์:Flag of an Egyptian Navy vice admiral.svg|ธงพลเรือโท
ไฟล์:Flag of an Egyptian Navy rear admiral.svg|ธงพลเรือตรี
ไฟล์:Navy of Egypt - Senior Officer.svg|ธงนาวาเอก
ไฟล์:Navy of Egypt - Masthead pennant.svg|ธงผู้บังคับการเรือ
=== กองทัพอากาศอียิปต์ ===
ไฟล์:Flag of the Royal Egyptian Air Force (1922-1952).svg|ค.ศ. 1922-1952
ไฟล์:Airforce Ensign of the United Arab Republic.svg|ค.ศ. 1922-1952
ไฟล์:Air Force Ensign of Egypt.svg|ค.ศ. 1984 – ปัจจุบัน
==== ธงหมายยศ ====
ค.ศ. 1922-1952
ไฟล์:Air Force rank flag of the King of the Kingdom of Egypt.svg|ธงประจำพระองค์กษัตริย์ สำหรับกองทัพอากาศ
ไฟล์:Air Force rank flag of Heir to the Throne of the Kingdom of Egypt.svg|ธงมกุฎราชกุมาร สำหรับกองทัพอากาศ
ไฟล์:Air Force rank flag of Commander in Chief of the Kingdom of Egypt.svg|ธงผู้บัญชาการกองทัพอากาศ
ไฟล์:Air Force rank flag of Wing Commander of the Kingdom of Egypt.svg|ธงผู้บัญชาการกองบิน
ไฟล์:Air Force rank flag of senior flight officer of the Kingdom of Egypt.svg|ธงนาวาอากาศเอก
== ดูเพิ่ม ==
ธงชาติอียิปต์
รายชื่อธงในประเทศอียิปต์
== อ้างอิง ==
กองทัพ
ธงกองทัพ
ธง
แม่น้ำบักดั่ง

แม่น้ำบักดั่ง (Sông Bạch Đằng; Bạch Đằng Giang, 白藤江) เป็นแม่น้ำทางตอนเหนือของประเทศเวียดนาม อยู่ใกล้กับอ่าวหะล็อง ไหลผ่านเมืองกว๋างเอียนของจังหวัดกว๋างนิญ และอำเภอถวีเงวียนของไฮฟอง มีความยาวทั้งสิ้น 40 กิโลเมตร
แม่น้ำบักดั่งมียุทธการที่สำคัญ 3 เหตุการณ์ในประวัติศาสตร์เวียดนาม ในปี ค.ศ. 938 ส่งผลให้เวียดนามได้รับเอกราช ในปี ค.ศ. 981 และ ค.ศ. 1288 นายพล เจิ่น ฮึง เด่า ได้ขับไล่กองทัพมองโกเลีย
== อ้างอิง ==
บักดั่ง
ผมม้าหน้าเต่อ

ผมม้าหน้าเต่อ เป็นบทประพันธ์ บทโทรทัศน์โดย ชมิทหลา เหลี่ยววิริยกิจ,กิตติพงษ์ สอาดดี กำกับการแสดงโดย น้ำฝน ชมิทหลา เหลี่ยววิริยกิจ ออกอากาศทุกวันจันทร์-วันอังคาร เวลา 21.50 น. และเวลา ทางช่องพีพีทีวี เริ่มตอนแรกวัน วันที่ 6 กันยายน – 11 ตุลาคม พ.ศ. 2562
== เรื่องย่อ ==
ผมม้าหน้าเต่อ เรื่องราวความสนุกสนานวุ่นวาย ที่สะท้อนชีวิตของเด็กสาววัยแรกรุ่นในโรงเรียนหญิงล้วนที่กำลังก้าวผ่านวัยจากคำว่า เด็กหญิง เข้าสู่วัยที่ต้องใช้ นางสาว นำมาซึ่งเรื่องราววุ่น ๆ ของศิษย์และคุณครูใน โรงเรียนพากเพียรวิทยา
==รายชื่อนักแสดงและการสร้าง==
== อ้างอิง ==
เพชร ได้ฤกษ์ดีนำนักแสดงบวงซีรีส์ ผมม้า หน้าเต่อ : innnews.co.th
เพชร-พุฒิพงศ์ นำทีมนักแสดง หนุ่มสาววัยใส บวงสรวง ซีรีส์ ผมม้า...หน้าเต่อ : siamdara.com 
PPTV ยกทัพนักแสดงร่วม 100ชีวิต เปิดตัวผังละครใหม่ ปี 2559
ผมม้าหน้าเต่อ : facebook.com
#ผมม้าหน้าเต่อ : twitter.com
pommanatur : instagram.com
== แหล่งข้อมูลอื่น ==
เรื่องย่อละคร ผมม้า หน้าเต่อ : จากเว็บ Manager Online
เรื่องย่อละคร
ผมม้าหน้าเต่อ : linetv 
ละครโทรทัศน์ไทย
รายการโทรทัศน์ช่องพีพีทีวี
รายการโทรทัศน์ที่เริ่มออกอากาศตั้งแต่ พ.ศ. 2559
รายการโทรทัศน์ที่ยุติการออกอากาศในปี พ.ศ. 2559
ละครโทรทัศน์ที่ออกอากาศไม่จบ
เส้นเมริเดียนที่ 62 องศาตะวันตก

เส้นเมริเดียนที่ 62 องศาตะวันตกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ทวีปอเมริกาเหนือ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 62 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 118 องศาตะวันออก
== จากขั้วโลกเหนือถึงขั้วโลกใต้ ==
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 62 องศาตะวันตกลากผ่านพื้นที่ดังนี้:
== ดูเพิ่ม ==
เส้นเมริเดียนที่ 61 องศาตะวันตก
เส้นเมริเดียนที่ 63 องศาตะวันตก
เส้นลองจิจูด